Here is a page extracted from Wikipedia that may contain CSS, HTML, and a lot of unformatted text.

Title: Juliana Larena Fenollé
Content: Juliana Larena y Fenollé, naixita d'Exeya d'os Caballers (Cinco Villas) o 16 de febrero de 1790 y muerta en Zaragoza en 1835, estió una d'as esfensoras d'a ciudat de Zaragoza en os Setios de Zaragoza mientres a Guerra d'o Francés, contra l'Exercito francés de Napoleón I.

Os Setios de Zaragoza 
En suya choventut marchó ta Zaragoza, a on bi yera cuan l'Exercito francés d'o mariscal de Francia Bon Adrien Jeannot de Moncey plegó ta os muros d'a ciudat, en chunio de 1808 y bi habió o Primer Setio de Zaragoza. En iste primer setio, Juliana Larena Fenollé estió enfermera en a primera linia de batalla.

En o Segundo Setio de Zaragoza, Juliana Larena Fenollé tamién partecipó en as luitas en o reducto d'o Pilar.

Dimpués d'os Setios 
O cheneral José de Palafox y Melci li concedió en 1814 una paga de cuatre reyals diarios, destinción que fue aprobata por o rei Ferrando VII d'Espanya.

Dimpués tornó ta Exeya d'os Caballers, y bi casó con un militar andaluz, Juan Toral, o 10 de mayo de 1819.

Arredol de 1822 tornó ta Zaragoza, a on morió victima d'o colera en 1835.

Homenaches 
En 1908, en o centenario d'os Setios de Zaragoza, os municipios d'Exeya d'os Caballers y Zaragoza li adedicoron una calle.

Vinclos externos 
 Juliana Larena y Fenollé en www.fundacion2008.com.

Muertos en Zaragoza
Naixius d'Exeya d'os Caballers
Personas d'os Setios de Zaragoza
1790 (naixencias)
1835 (muertes)